Source: http://mikkeli.cloudnc.fi/fi-FI/Toimielimet/Kasvatus_ja_opetuslautakunta/Kokous_2652016/Mikkelin_kaupungin_esiopetuksen_opetussu(1861)
Timestamp: 2018-04-26 18:47:03+00:00

Document:
Mikkelin kaupungin esiopetuksen opetussuunnitelma 1.8.2016 alkaen | Mikkeli
Kokous 26.5.2016
Mikkelin kaupungin esiopetuksen opetussuunnitelma 1.8.2016 alkaen
Kasvatus- ja opetuslautakunta, kokous 26.5.2016
§ 45 Mikkelin kaupungin esiopetuksen opetussuunnitelma 1.8.2016 alkaen
MliDno-2016-1189
Mikkelin esiopetussuunnitelmatyöryhmä aloitti seudullisena työryhmänä 7.2.2014. Ryhmässä oli mukana Hirvensalmi, Kangasniemi, Mäntyharju, Pertumaa ja Mikkeli. Kevään ja syksyn aikana seudun edustajat jäivät ryhmästä pois, koska oman kunnan opetussuunnitelmatyö vei aikaa ja osa oli hallinnollisesti perusopetuksen kanssa ja osana koulun opetussuunnitelmaa.
Mikkelin esiopetussuunnitelmatyöryhmän jäsenet olivat: Satu Tirronen, päiväkodinjohtaja, työryhmän puheenjohtaja; Elisa Palmroos, kiertävä erityislastentarhanopettaja; Jaana Vainio, kiertävä erityislastentarhanopettaja; Pia Kärsämä, lastentarhanopettaja; Maarit Märkälä, lastentarhanopettaja; Outi Taskinen, lastentarhanopettaja. Koordinoiva erityisopettaja Tiina-Liisa Valtokari on pyydetty tarvittaessa työryhmään.
Prosessiin on osallistunut kaikki esiopetusta antavat yksiköt ja jokaisesta yksiköstä on nimetty vastaava, joka on huolehtinut tiedon kulusta sekä prosessin viemisestä oman yksikön työntekijöille. Koulutuksia on ollut paljon eri asiantuntijoiden kanssa.
Vanhemmat ja lapset ovat osallistuneet heti alusta alkaen vastaamalla mm. kyselyyn. Vanhemmat pitivät tärkeänä monipuolista, lapsilähtöistä toimintaa sekä mahdollisuutta olla omanlaisensa oppija. Ammattitaitoinen henkilökunta, lasten kaverit, tuttu ja turvallinen ympäristö sekä viihtyisä ympäristö koettiin tärkeäksi. Mielekäs ja monipuolinen päiväohjelma nousi myös vanhempien vastauksissa. Tulevaisuuden esikoulussa vanhemmat kokivat tärkeäksi pienryhmätoiminnan sekä pienemmät ryhmät. Vanhemmat toivoivat lisää opettavia leikkejä, loruja ja lauluja. Retket ja tutusmiskäynnit koettiin myös arvokkaiksi.
Lasten vastauksissa nousi eskaritehtävät, aikuiset, kaverit ja leikkiminen esikoulun tärkeimmiksi asioiksi. Tulevaisuuden esikoulusta lapset toivoivat liikuntaa enemmän, ” jos tulee harmi tai riitaa niin kerron aikuiselle, toivon aikuisten puuttuvan kiusaamiseen” sekä enemmän kirjatehtäviä ja askartelua.
Uusi esiopetussuunnitelma korostaa oppimisen iloa, lasten aktiivista roolia ja yhdessä tekemistä sekä vuorovaikutustaitoja. Työntekijät uusi esiopetusopetussuunnitelma haastaa laaja-alaisien oppimiskokonaisuuksien suunnitteluun ja toteuttamiseen lasten kanssa yhdessä. Myös jokaisen esiopetusyksikön sisällä ja ulkona olevien oppimisympäristöjen rakentaminen vastaamaan lasten oppimistavoitteita vaatii työntekijöiltä uudenlaista ajattelutapaa. Lasten ja vanhempien osallisuus on vahvasti arjessa.
Esitetään, että valtakunnallisen esiopetuksen opetussuunnitelman perusteiden pohjalta laadittu paikallinen Mikkelin esiopetuksen opetussuunnitelman perusteet otetaan käyttöön 1.8.2016 alkaen.
Lautakunta hyväksyy liitteenä olevan Mikkelin esiopetuksen opetussuunnitelman käyttöön otettavaksi 1.8.2016 alkaen.
Merkittiin, että Satu Tirronen ja Elisa Palmroos olivat kokouksessa tämän pykälän käsittelyn ajan 18:03 - 18:16.
Kasvatus- ja opetusjohtaja, varhaiskasvatusjohtaja, päiväkodinjohtaja Satu Tirronen, kiertävä erityislastentarhanopettaja Elisa Palmroos
Mikkelin kaupungin esiopetuksen opetussuunnitelma 1.8.2016 alkaen.pdf.pdf (pdf, 2861 kt)
§ 42 Viranhaltijoiden päätösten otto-oikeus/sivistystoimenjohtajan päätökset
§ 43 Viranhaltijoiden päätösten otto-oikeus
§ 46 Perusopetuksen opetussuunnitelman kuntakohtainen osuus 1.8.2016 alkaen
§ 47 Varhaiskasvatuksen asiakasmaksujen tuntiraja- ja maksuprosenttimuutosesitys
§ 48 Vuorohoidon linjaukset varhaiskasvatuksessa
§ 49 Talousarvion toteutumisen seuranta 30.4.2016

References: § 45

§ 42

§ 43

§ 46

§ 47

§ 48

§ 49